Рођен је у Таифи у данашњој Саудијској Арабији 1883, као трећи син великога шерифа Меке Хусеина бин Алија. Био је изабран 1913. као представник Џеде у Отоманској скупштини. Током 1916. док је био на мисији у Константинопољу посетио је два пута Дамаск. Придружио се групи арапских националиста. Отац му је постао краљ Хиџаза. Током Првога светскога рата један је од вођа Арапске побуне. Помагао је савезницима да заузму Трансјорданију и да освоје Дамаск, где је Фејсал 1918. постао члан нове арапске владе.